Diari Oficial de la Generalitat Valenciana


Sumari del DOGV 5909, del 09-12-2008 (2008/14007)

ORDE de 14 de novembre de 2008, de la Conselleria d'Educació, per la qual es modifica l'autorització al centre privat d'Educació Infantil, Primària i Secundària La Devesa d'Elx.
---------------------------------------------------------------------------------------------------------------------------------------------------------------------------------

### Dades del document

Número de DOGV
:   5909

Data del DOGV
:   09-12-2008

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2008/14678


Data del document
:   14-11-2008

Organisme emissor
:   Conselleria d'Educació

Tipus de document
:   Ordre

Descriptors 

:   * Elx
    * educació preescolar
    * ensenyament secundari
    * ensenyament primari
    * centre d'ensenyament
    * ensenyament privat

ORDE de 14 de novembre de 2008, de la Conselleria d'Educació, per la qual es modifica l'autorització al centre privat d'Educació Infantil, Primària i Secundària La Devesa d'Elx. [2008/14851]  
L'expedient s'ha iniciat a instància del representant de la titularitat del centre privat d'Educació Infantil, Primària i Secundària La Devesa, número de codi 68998639, situat al carrer Mallorca, núm.6 d'Elx, i sol·licita la modificació de l'autorització per ampliació de 2 unitats de primer cicle d'Educació Infantil i de 6 unitats d'Educació Primària, i posada en funcionament de 8 unitats d'Educació Secundària Obligatòria i 6 unitats de Batxillerat.  
La Direcció General d'Ordenació i Centres Docents va aprovar, mitjançant la Resolució de 21 d'abril de 2008, l'adequació de les instal·lacions proposades, quant a espais educatius, al que disposa la normativa aplicable.  
L'expedient s'ha tramitat per la Direcció Territorial d'Educació i inclou els informes favorables de la Unitat Tècnica de Construccions i de la d'Inspecció Educativa, pel que fa al professorat de les unitats que s'han posat en funcionament. Així mateix, consta del compromís, per part del centre, d'aportar la relació de la resta professorat i titulacions respectives abans de l'inici del pròxim curs, de conformitat amb la normativa aplicable.  
Vistes la Llei Orgànica 8/1985, de 3 de juliol (BOE núm.159 de 04.07.1985), reguladora del Dret a l'Educació; la Llei Orgànica 2/2006, de 3 de maig, d'Educació (BOE núm.106 de 04.05.2006); el Reial Decret 1004/1991, de 14 de juny (BOE de 26.06.1991), pel qual s'establixen els requisits mínims dels centres que impartisquen ensenyaments escolars de règim general; i el Reial Decret 332/1992, de 3 d'abril (BOE de 09.04.1992), sobre autoritzacions de centres docents privats per a impartir ensenyaments de règim general no universitaris.  
Vista la proposta de la Direcció General d'Ordenació i Centres Docents, i en exercici de les atribucions conferides per l'article 28.e) de la Llei 5/1983, de 30 de desembre, del Consell,  
ORDENE  
Primer  
Modificar l'autorització del centre que a continuació s'indica, en els termes que s'hi especifiquen:  
Denominació genèrica del centre: Centre privat d'Educació Infantil, Primària i Secundària  
Denominació específica del centre: La Devesa  
Titular: Martí Sorolla, Cooperativa Valenciana  
Domicili: c/ Mallorca, núm.6  
Localitat: Elx (03810)  
Província: Alacant  
Codi: 82717240  
Modificació que s'autoritza:  
Ampliació de 2 unitats d'Educació Infantil i 6 unitats d'Educació Primària i autorització d'Educació Secundària Obligatòria i Batxillerat, de forma que el centre que configurat, en la seua totalitat, amb la composició següent:  
7 unitats d'Educació Infantil, primer cicle, amb 112 llocs escolars, distribuïts així:  
- 4 unitats per a escolars d'1 a 2 anys, amb 13 llocs escolars cada una.  
- 3 unitats per a escolars de 2 a 3 anys, amb 20 llocs escolars cada una.  
6 unitats d'Educació Infantil, segon cicle, amb 150 llocs escolars.  
12 unitats d'Educació Primària, amb 300 llocs escolars.  
8 unitats d'Educació Secundària Obligatòria, amb 240 llocs escolars.  
6 unitats de Batxillerat, amb 207 llocs escolars, en les modalitats d'Humanitats i Ciències Socials (codi de l'ensenyança: 63065232686) i Ciències i Tecnologia (codi de l'ensenyança: 77699764609).  
Segon  
No obstant la modificació anterior, i pel que fa a les noves unitats que s'autoritzen, es posen en funcionament, amb efectes al començament del curs 2008/2009, les dos unitats d'Educació Infantil de primer cicle, tres unitats d'Educació Primària i tres unitats d'Educació Secundària Obligatòria. La resta d'unitats es posarà en funcionament a l'inici del pròxim curs.  
DISPOSICIONS ADDICIONALS  
Primera  
El centre haurà de presentar, abans de l'inici del curs escolar, la relació del professorat i les titulacions corresponents, davant la Direcció Territorial d'Educació, per a la seua aprovació, previ informe favorable de la Inspecció Educativa.  
Segona  
La present autorització donarà lloc a les corresponents inscripcions en el Registre de Centres Docents de la Comunitat Valenciana.  
DISPOSICIÓ FINAL  
La present disposició tindrà efectes el dia de la seua publicació al Diari Oficial de la Comunitat Valenciana, no obstant els seus efectes s'entenen referits a l'inici del curs escolar pròxim.  
Conformement al que s'establix en els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra el present acte, que posa fi a la via administrativa, es podrà interposar, potestativament, un recurs de reposició o bé plantejar directament un recurs contenciós administratiu, atenent els terminis i davant els òrgans que s'indiquen a continuació:  
a) El recurs de reposició s'haurà d'interposar davant el conseller d'Educació, en el termini d'un mes a comptar de l'endemà de la notificació.  
b) El recurs contenciós administratiu s'haurà de plantejar davant el Tribunal Superior de Justícia de la Comunitat Valenciana, en el termini de dos mesos a comptar de l'endemà de la notificació.  
València, 14 de novembre de 2008  
El conseller d'Educació,  
Alejandro Font de Mora Turón